open-index/open-wikipedia-markdown huggingface dataset:
ยาสมีน มุตะกี

**ยาสมีน มุตะกี** (; เกิดวันที่ 22 มิถุนายน ค.ศ. 1997) เป็นนักมวยหญิงชาวโมร็อกโก เธอได้เหรียญทองแดงในการแข่งขันชิงแชมป์โลก เธอยังได้เหรียญทองสองเหรียญในการแข่งขันชิงแชมป์แอฟริกาประเภทหญิง 50 กก.
 
## อาชีพ
ใน ค.ศ. 2017 มุตะกีได้เหรียญทองในการแข่งขันมวยมือสมัครเล่นแอฟริกาประเภทน้อยกว่า 51 กก. ที่บราซาวีล ใน ค.ศ. 2019 เธอได้เหรียญเงินในประเภทไม่เกิน 51 กก. ในออลแอฟริกันเกมส์ที่ราบัต ประเทศโมร็อกโก
 
ในเมดิเตอร์เรเนียนเกมส์ 2022 ที่จัดขึ้นที่ออราน ประเทศแอลจีเรีย มุตะกีได้อันดับที่ 5 ในประเภทฟลายเวต
 
ใน Women's World Amateur Boxing Championships 2023 ที่นิวเดลี มุตะกีได้เหรียญทองแดงในประเภทน้อยกว่า 48 กก.
 
## อ้างอิง

 
## แหล่งข้อมูลอื่น
*
 

หมวดหมู่:ผู้เข้าแข่งขันแอฟริกันเกมส์ 2019
หมวดหมู่:ผู้เข้าแข่งขันแอฟริกันเกมส์ 2023
หมวดหมู่:ผู้เข้าแข่งขันเมดิเตอร์เรเนียนเกมส์ 2022
หมวดหมู่:นักมวยฟลายเวต
หมวดหมู่:นักมวยหญิงชาวโมร็อกโก
หมวดหมู่:นักมวยในโอลิมปิกฤดูร้อน 2024
รูปลับรหัสวาร์ป

**รูปลับรหัสวาร์ป** เป็นละครโทรทัศน์ไทยแนวสุขนาฏกรรมจินตนิยม ปี 2565 ออกอากาศทางจีเอ็มเอ็ม 25 และวิว ตั้งแต่วันที่ 12 ธันวาคม พ.ศ. 2565 ถึง 27 กุมภาพันธ์ พ.ศ. 2566 นำแสดงโดยฐิติภูมิ เตชะอภัยคุณและยงวรี อนิลบล

ละครเรื่องนี้ผลิตโดยจีเอ็มเอ็มทีวี และตัวอย่างละครได้ถูกปล่อยออกมาในงาน "BORDERLESS" งานแถลงข่าวเปิดตัวละครเรื่องใหม่ของจีเอ็มเอ็มทีวี ในเดือนธันวาคม พ.ศ. 2564

## เนื้อเรื่อง
อเล็กซ์ (ฐิติภูมิ เตชะอภัยคุณ) ชายหนุ่มวัย 17 ปี ที่ขาดความมั่นใจในตัวเอง งานอดิเรกเพียงอย่างเดียวในชีวิตของเขาคือการถ่ายภาพ และเขาเป็นเพียงคนเดียวในกลุ่มที่ยังเป็นโสด แม่ของเขาเสียชีวิตจากอุบัติเหตุ ซึ่งก่อนที่เธอจะเสียชีวิต เธอได้ให้เขาสาบานว่าจะไม่สูญเสียความบริสุทธิ์จนกว่าจะอายุ 18 ปี แต่หลังงานปาร์ตี้ อเล็กซ์ก็ผิดสัญญากับแม่และไปมีความสัมพันธ์แบบวันไนท์สแตนด์กับ จีน (ยงวรี อนิลบล) เมื่อเขาตื่นขึ้นมา เขาพบว่าตัวเองกลายเป็นชายวัย 27 ปี ที่เป็นสูตินรีแพทย์และผู้เชี่ยวชาญด้านเพศ

## นักแสดงและตัวละคร

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ที่กำกับโดย ทิชากร ภูเขาทอง
ราชรัฐร็อยส์-ไกรทซ์

**ราชรัฐร็อยส์-ไกรทซ์** () หรือ **ราชรัฐร็อยส์สายผู้พี่** ( ) ซึ่งเป็นชื่อทางการหลัง ค.ศ. 1848 เป็นรัฐหนึ่งในจักรวรรดิเยอรมัน ปกครองโดยราชวงศ์ร็อยส์ เคานต์ร็อยส์แห่งไกรทซ์ ไกรทซ์ล่าง และไกรทซ์บน () ได้รับการยกสถานะขึ้นเป็นราชรัฐใน ค.ศ. 1778 จากนั้นจึงใช้พระอิสริยยศเป็น *เจ้าชายร็อยส์สายผู้พี่* หรือ *เจ้าชายร็อยส์แห่งไกรทซ์*

เช่นเดียวกับราชรัฐร็อยส์สายผู้น้อง สมาชิกชายของราชวงศ์ทั้งหมดใช้ชื่อว่า "ไฮน์ริช" (Heinrich) เพื่อเป็นเกียรติแก่ จักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์ ซึ่งเคยให้ความช่วยเหลือแก่ราชวงศ์ โดยสมาชิกชายทั้งหมดจะได้รับหมายเลขเรียงตามลำดับการเกิด ไม่ใช่ตามลำดับการครองราชย์ โดยระบบหมายเลขเริ่มจาก ไฮน์ริชที่ 1 (Heinrich I - เกิดปีค.ศ. 1693) ไปจนถึงไฮน์ริชที่ 24 (Heinrich XXIV - ค.ศ.1878–1927)

รัฐนี้มีพื้นที่ 317 ตร.กม. และประชากรกว่า 72,000 คนในปีค.ศ. 1910 

ราชรัฐร็อยส์-ไกรทซ์เป็นหนึ่งในรัฐที่ยังใช้ธงของสมัชชาแห่งชาติแฟรงก์เฟิร์ตซึ่งต่อมาได้กลายเป็นธงชาติเยอรมนี

## อาณาเขต
ในปี 1919 ภายหลังสงครามโลกครั้งที่หนึ่ง ราชรัฐร็อยส์สายผู้พี่ถูกรวมเข้ากับราชรัฐร็อยส์สายผู้น้องเป็นรัฐประชาชนร็อยส์ ในปี 1920 รัฐประชาชนร็อยส์ถูกผนวกเข้ากับรัฐทือริงเงิน ในปี 1927 ราชวงศ์สายผู้พี่สิ้นสุดลงเมื่อเจ้าชายไฮน์ริชที่ 24  สิ้นพระชนม์โยไม่มีทายาททำให้สิทธิในการปกครองตกไปอยู่กับราชวงศ์ร็อยส์สายผู้น้อง
ไฟล์:Blick zum "Oberen Schloß" vom "Weißen Kreuz".jpg|ปราสาทฝั่งบนที่เมืองไกรทซ์
ไฟล์:Unteres Schloss Greiz.JPG|ปราสาทฝั่งล่างที่เมืองไกรทซ์


## ดูเพิ่ม

* ธงชาติเยอรมนี

หมวดหมู่:รัฐในสมาพันธรัฐเยอรมัน
หมวดหมู่:รัฐในสมาพันธรัฐเยอรมันเหนือ
หมวดหมู่:รัฐในจักรวรรดิเยอรมัน
หมวดหมู่:รัฐสิ้นสภาพในประเทศเยอรมนี
หมวดหมู่:ราชรัฐในอดีต
ราชรัฐร็อยส์-เกรา

**ราชรัฐร็อยส์-เกรา** () หรือ **ราชรัฐร็อยส์สายผู้น้อง** () ซึ่งเป็นชื่อหลัง ค.ศ. 1848 เป็นอดีตรัฐอธิปไตยในเยอรมนีสมัยใหม่ปกครองโดยราชวงศ์ร็อยส์ รัฐนี้เป็นหนึ่งในรัฐที่สืบทอดมาจากเคาน์ตีร็อยส์โดยเคานต์แห่งร็อยส์ ซึ่งมีเมืองหลวงและที่ประทับอยู่ที่เกรา, ชไลทซ์, โลเบินชไตน์, เคิสทริทซ์ และเอเบิร์สดอร์ฟ  ได้รับการเลื่อนยศขึ้นเป็นเฟือสท์ใน ค.ศ. 1806 และสายตระกูลที่แยกออกมาจะใช้ตำแหน่งนี้เช่นกัน ในขณะที่สมาชิกตระกูลคนอื่น ๆ ก็ได้รับตำแหน่งเจ้าชาย (*Prinz*) และสมาชิกชายทุกคนในตระกูลจะใช้ชื่อว่า "เจ้าชายไฮน์ริช (หมายเลขโรมัน) ร็อยส์ สายผู้น้อง" (*Prince Heinrich (Roman numeral) Reuss, J.L.*) โดยไม่มีคำเชื่อมแสดงที่แสดงศักดิ์อัศวิน อย่างไรก็ตาม ผู้คนยังคงใช้ชื่อของสาขาราชวงศ์อย่างไม่เป็นทางการ เช่น "เจ้าชายไฮน์ริชที่ 1 ร็อยส์เคิสทริทซ์" (*Prince Heinrich I Reuss of Köstritz*)

## อาณาเขต
ดินแดนของตระกูลสาขาต่างในสายผู้น้องทั้ง 4 สาขา ได้รวมตัวกันระหว่าง ค.ศ. 1824 ถึง 1848 ซึ่งใน ค.ศ. 1848 สาขาหลักที่ปกครองจากเกราได้รับอำนาจอธิปไตยเหนือสาขาย่อยที่ยังคงมีสิทธิ์สืบทอดบัลลังก์ ใน ค.ศ. 1905 ราชรัฐร็อยส์-เกรามีพื้นที่ 827 ตร.กม. (319 ตารางไมล์) และมีประชากรประมาณ 145,000 คน โดยมีเมืองเกราเป็นเมืองหลวง ภายหลังสงครามโลกครั้งที่ 1 ดินแดนของราชรัฐร็อยส์-เกราถูกรวมเข้ากับราชรัฐร็อยส์-ไกรทซ์เป็นรัฐประชาชนร็อยส์ ซึ่งต่อมาได้ถูกรวมเข้าเป็นส่วนหนึ่งของรัฐทือริงเงินเมื่อวันที่ 1 พฤษภาคม ค.ศ. 1920

## อ้างอิง

หมวดหมู่:รัฐในสมาพันธรัฐเยอรมัน
หมวดหมู่:รัฐในสมาพันธรัฐเยอรมันเหนือ
หมวดหมู่:รัฐในจักรวรรดิเยอรมัน
หมวดหมู่:รัฐสิ้นสภาพในประเทศเยอรมนี
หมวดหมู่:ราชรัฐในอดีต
การเลือกตั้งนายกองค์การบริหารส่วนจังหวัดลำพูน พ.ศ. 2555

**การเลือกตั้งนายกองค์การบริหารส่วนจังหวัดลำพูน พ.ศ. 2555** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2555 กำหนดให้มีขึ้นในวันที่ 11 สิงหาคม พ.ศ. 2555 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง

## ผู้สมัคร
### หมายเลข 1 : [[ทรงชัย วงศ์สวัสดิ์]]
อดีตนายกองค์การบริหารส่วนจังหวัดลำพูน (2551-2555) อดีตสมาชิกวุฒิสภาจังหวัดลำพูน และอดีตสมาชิกสภาผู้แทนราษฎรจังหวัดลำพูน พรรคประชาธิปัตย์

### หมายเลข 2 : [[นิรันดร์ ด่านไพบูลย์]]
น้องชายมนตรี ด่านไพบูลย์ ซึ่งเป็นอดีตสมาชิกสภาผู้แทนราษฎรจังหวัดลำพูน โดยได้รับการสนับสนุนจากพรรคเพื่อไทย, นปช, และกลุ่มวังบัวบานของ เยาวภา วงศ์สวัสดิ์ ซึ่งเป็นกลุ่มที่มีอิทธิพลทางภาคเหนือของพรรค

### หมายเลข 3 : [[ประเสริฐ ภู่พิสิฐ]]
อดีตนายกองค์การบริหารส่วนจังหวัดลำพูน (2543-2547) ได้รับการสนับสนุนจากพรรคเพื่อไทย เช่นกัน

## ก่อนการเลือกตั้ง
เมื่อวันที่ 1 สิงหาคม พ.ศ. 2555 กลุ่ม นปช.ลำพูน ได้รวมกลุ่มกันออกมาประท้วงการปฏิบัติงานของเจ้าหน้าที่พัฒนาสังคมจังหวัด และ สส.จังหวัดลำพูน ที่หน้าศาลากลางจังหวัดลำพูน โดยระบุในป้ายข้อความที่นำมาชูประท้วงว่า มีการนำเงินภาษีประชาชนไปช่วยผู้สมัครนายก อบจ.ลำพูน หาเสียงเลือกตั้ง ทอดทิ้งคนจน, สส.ใช้อำนาจรัฐลำเอียง สร้างความแตกแยกให้คนลำพูน, คนเสื้อแดงเรียกร้องความถูกต้อง สส.-จนท.ไม่โปร่งใส เอาเงินภาษีไปหาเสียง ไม่แน่จริง, เอาเงินหลวงซื้อเสียง ทอดทิ้งคนจน เป็นต้น 

นอกจากนี้ยังมีประเด็นที่แกนนำพรรคเปลี่ยนการสนับสนุนประเสริฐ ภู่พิสิฐ ไปสนับสนุนนิรันดร์ ด่านไพบูลย์ แทน ซึ่งสร้างความไม่พอใจให้กับคนเสื้อแดงในพื้นที่

## ผลการเลือกตั้ง

## อ้างอิง

## แหล่งข้อมูลอื่น

ลำพูน
หมวดหมู่:การเลือกตั้งในจังหวัดลำพูน
มิทเทินวัลท์

**มิทเทินวัลท์** () เป็นเมืองชนบทและเทศบาลในอำเภอการ์มิช-พาร์เทินเคียร์เชิน รัฐไบเอิร์น ประเทศเยอรมนี ตั้งอยู่ติดกับพรมแดนประเทศออสเตรีย

มิทเทินวัลท์ตั้งอยู่ปากทางช่องเขาเบร็นเนอร์ ซึ่งเป็นเส้นทางเชื่อมต่อกับนครอินส์บรุค และมีแม่น้ำอีซาร์ไหลผ่านมาจากเทือกเขาทางทิศใต้ มิทเทินวัลท์มีชื่อเสียงในฐานะเมืองแห่งไวโอลิน เนื่องจากเป็นศูนย์กลางการผลิตเครื่องดนตรีประเภทเครื่องสายมาตั้งแต่ศตวรรษที่ 17 และเป็นที่ตั้งของพิพิธภัณฑ์การผลิตไวโอลิน () ซึ่งจัดแสดงประวัติและกระบวนการสร้างไวโอลินอย่างละเอียด

มิทเทินวัลท์ตั้งอยู่ท่ามกลางเทือกเขาแอลป์ทำให้มีทัศนียภาพที่สวยงามราวกับภาพวาด นักท่องเที่ยวสามารถเพลิดเพลินกับการเดินป่า ขี่จักรยาน และเล่นสกีในช่วงฤดูหนาว นอกจากนี้ยังมีสถาปัตยกรรมไบเอิร์นที่โดดเด่น โดยเฉพาะอาคารที่มีภาพวาดปูนเปียกประดับบนผนังซึ่งเป็นเอกลักษณ์ของภูมิภาคนี้ อีกหนึ่งจุดเด่นคือโบสถ์ซังคท์เพเทอร์อุนท์เพาล์ () ซึ่งมีการตกแต่งภายในที่วิจิตร นักท่องเที่ยวสามารถเดินชมย่านเมืองเก่าที่เต็มไปด้วยร้านค้าท้องถิ่น ร้านกาแฟ และโรงเบียร์ที่ให้บริการอาหารไบเอิร์น

## อ้างอิง
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดมหาสารคาม]] ธันวาคม พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้ง

## ดูเพิ่ม
* จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
* จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## อ้างอิง

มหาสารคาม
หมวดหมู่:การเลือกตั้งในจังหวัดมหาสารคาม
เตรูเอล

**เตรูเอล** (;  ) เป็นนครในแคว้นอารากอน ตั้งอยู่ทางตะวันออกของประเทศสเปน และยังเป็นเมืองหลักของจังหวัดเตรูเอลอีกด้วย เมืองมีประชากร 35,900 คน ในปี 2022 ทำให้เป็นเมืองหลักของจังหวัดที่มีประชากรน้อยที่สุดในสเปน เมืองนี้มีชื่อเสียงในเรื่องสภาพอากาศที่เลวร้าย โดยมีอุณหภูมิที่แตกต่างกันในแต่ละวัน และมีแฮมเลื่องชื่อ นอกจากนี้ยังมีเครื่องปั้นดินเผา แหล่งโบราณคดี ที่อยู่รายล้อม หินโผล่ที่มีซากไดโนเสาร์ ที่เก่าแก่ที่สุดของคาบสมุทรไอบีเรีย และมีงานที่มีชื่อเสียง เช่น *La Vaquilla del Ángel*

## อ้างอิง

หมวดหมู่:เมืองในแคว้นอารากอน
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**การเลือกตั้ง[[สมาชิกสภาผู้แทนราษฎรจังหวัดมหาสารคาม]] พ.ศ. 2512** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คน

## ภาพรวม

## ผลการเลือกตั้ง

## ดูเพิ่ม
* จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
* จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

## อ้างอิง

มหาสารคาม
หมวดหมู่:การเลือกตั้งในจังหวัดมหาสารคาม
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดมหาสารคาม]] กุมภาพันธ์ พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้ง

## ดูเพิ่ม
* จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

## อ้างอิง

มหาสารคาม
หมวดหมู่:การเลือกตั้งในจังหวัดมหาสารคาม
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**การเลือกตั้ง[[สมาชิกสภาผู้แทนราษฎรจังหวัดกาฬสินธุ์]] พ.ศ. 2538** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอสมเด็จ, อำเภอกุฉินารายณ์, อำเภอเขาวง, อำเภอนามน, อำเภอห้วยผึ้ง และกิ่งอำเภอนาคู

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอกมลาไสย, อำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง, อำเภอหนองกุงศรี, อำเภอร่องคำ และกิ่งอำเภอสามชัย

## ดูเพิ่ม
* จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
* จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

## อ้างอิง

กาฬสินธุ์
หมวดหมู่:การเลือกตั้งในจังหวัดกาฬสินธุ์
Sarcolobus pepo

***Sarcolobus pepo*** เป็นชนิดของพืชดอกในวงศ์ Apocynaceae เป็นไม้เลื้อยซึ่งเป็นสิ่งมีชีวิตเฉพาะถิ่นในรัฐควีนส์แลนด์ทางตะวันออกเฉียงเหนือของประเทศออสเตรเลีย

มีความสูงตั้งแต่ใกล้ระดับน้ำทะเลจนถึง 100 เมตร ขึ้นในบริเวณป่าไม้เลื้อยเล็กหนาแน่น ป่ามรสุม และป่าฝน

พืชชนิดนี้ได้รับการอธิบายครั้งแรกในชื่อ *Gunnessia pepo* ในปี ค.ศ. 1990 และจัดอยู่ในสกุลที่มีชนิดเดียว *Gunnessia* และในปี ค.ศ. 2022 ได้ถูกจัดอยู่ในสกุล *[[Sarcolobus]]*

## เชิงอรรถและอ้างอิง


หมวดหมู่:วงศ์นมตำเลีย
หมวดหมู่:พืชดอก
ซาโมรา (ประเทศสเปน)

**ซาโมรา** (;  ) เป็นนครและเทศบาลของประเทศสเปน ตั้งอยู่ในแคว้นปกครองตนเองกัสติลและเลออน เป็นเมืองหลักของจังหวัดซาโมรา เมืองมีแม่น้ำโดรูพาดผ่าน จากการที่มีโบสถ์ สถาปัตยกรรรมโรมันเนสก์ที่มีเอกลักษณ์เฉพาะตัว 24 แห่ง ซึ่งเป็นโบสถ์จากศตวรรษที่ 12 และ 13 ทำให้ได้รับการขนานนามว่าเป็น "พิพิธภัณฑ์ศิลปะโรมันเนสก์" 

## อ้างอิง

หมวดหมู่:เมืองในแคว้นกัสติยาและเลออน
Sarcolobus merrillii

***Sarcolobus merrillii*** เป็นชนิดของพืชดอกในวงศ์ Apocynaceae มีถิ่นกำเนิดในประเทศฟิลิปปินส์ ได้รับการอธิบายครั้งแรกโดย Rudolf Schlechter ในปี ค.ศ. 1915 ในชื่อ ***Petalonema merrillii***

## เชิงอรรถและอ้างอิง

หมวดหมู่:วงศ์นมตำเลีย
หมวดหมู่:พืชดอก
โทมัส มันน์

**พอล โทมัส มันน์** (Paul Thomas Mann; 6 มิถุนายน ค.ศ. 1875 – 12 สิงหาคม ค.ศ. 1955) เป็นนักประพันธ์นวนิยาย นักเขียนเรื่องสั้น นักวิจารณ์สังคม นักการกุศล และนักเขียนบทความชาวเยอรมัน ผู้ได้รับรางวัลโนเบลสาขาวรรณกรรมในปี 1929 นวนิยายและเรื่องสั้นของเขามีลักษณะเชิงสัญลักษณ์และเสียดสี โดยมีชื่อเสียงในด้านการเจาะลึกจิตวิทยาของศิลปินและปัญญาชน งานของเขาวิเคราะห์และวิพากษ์จิตวิญญาณของยุโรปและเยอรมนี ผ่านการใช้เรื่องราวในคัมภีร์ไบเบิลและวรรณกรรมเยอรมันในรูปแบบที่ทันสมัย ตลอดจนแนวคิดของโยฮัน ว็อล์ฟกัง ฟ็อน เกอเทอ, ฟรีดริช นีทเชอ และอาร์ทัวร์ โชเพินเฮาเออร์

## อ้างอิง

หมวดหมู่:ศิษย์เก่าจากมหาวิทยาลัยเทคนิคมิวนิก
หมวดหมู่:ผู้ได้รับพัวร์เลอเมรีท (ชั้นพลเรือน)
หมวดหมู่:อาจารย์มหาวิทยาลัยพรินซ์ตัน
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ศิษย์เก่าจากมหาวิทยาลัยลูทวิช-มัคซีมีลีอานแห่งมิวนิก
หมวดหมู่:นักวิชาการที่มีความหลากหลายทางเพศ
หมวดหมู่:ชาวเยอรมันเชื้อสายโปรตุเกส
หมวดหมู่:ชาวเยอรมันเชื้อสายบราซิล
หมวดหมู่:ชาวเยอรมันผู้ได้รับรางวัลโนเบล
หมวดหมู่:ผู้เขียนอัตชีวประวัติชาวเยอรมัน
หมวดหมู่:บุคคลที่เสียชีวิตในปี พ.ศ. 2498
หมวดหมู่:บุคคลที่เกิดในปี พ.ศ. 2418
หมวดหมู่:บทความที่มีข้อความภาษาเยอรมัน
จักรวรรดิอาณานิคม

**จักรวรรดิอาณานิคม** () หมายถึง รัฐที่มีการล่าอาณานิคม ซึ่งอาจรวมถึงการก่อตั้งหรือรักษาอาณานิคมไว้ โดยมีลักษณะบางอย่างของลัทธิอาณานิคมและลัทธิจักรวรรดินิยม รัฐเหล่านี้สามารถขยายอำนาจได้ทั้งทางบกที่มีพรมแดนติดกันและทางทะเลไปยังดินแดนโพ้นทะเล จักรวรรดิอาณานิคมอาจก่อตั้งขึ้นเพื่อเป็นอาณานิคมผู้ตั้งถิ่นฐาน ()

ก่อนที่มหาอำนาจยุโรปในยุคใหม่จะขยายตัว อาณาจักรอื่น ๆ ได้มีการพิชิตและล่าอาณานิคมมาก่อน เช่น จักรวรรดิโรมันในยุโรป แอฟริกาเหนือ และเอเชียตะวันตก อาณานิคมจักรวรรดิสมัยใหม่เริ่มปรากฏขึ้นจากการแข่งขันสำรวจระหว่างมหาอำนาจทางทะเลที่ก้าวหน้าที่สุดในยุโรปยุคศตวรรษที่ 15 ได้แก่ โปรตุเกสและสเปน แรงผลักดันแรกเริ่มของจักรวรรดิทางทะเลเหล่านี้รวมถึงจักรวรรดิที่ตามมา คือ การค้า ซึ่งได้รับแรงกระตุ้นจากแนวคิดใหม่ ๆ และระบบทุนนิยมที่เติบโตขึ้นจากสมัยฟื้นฟูศิลปวิทยา ของยุโรป นอกจากนี้ยังมีการทำข้อตกลงเพื่อแบ่งโลกระหว่างกันใน ค.ศ. 1479, 1493 และ 1494 ลัทธิจักรวรรดินิยมของยุโรปเกิดขึ้นจากการแข่งขันระหว่างชาวคริสต์ยุโรปและชาวมุสลิมออตโตมัน ซึ่งเติบโตอย่างรวดเร็วในคริสต์ศตวรรษที่ 14 และผลักดันให้ชาวสเปนและโปรตุเกสต้องแสวงหาเส้นทางการค้าใหม่ไปยังอินเดียและจีน

แม้อาณานิคมจะมีอยู่ตั้งแต่สมัยโบราณ โดยเฉพาะอย่างยิ่งในหมู่ชาวฟินิเชียและชาวกรีกโบราณ ซึ่งตั้งรกรากอยู่ตามเกาะและชายฝั่งของทะเลเมดิเตอร์เรเนียน แต่อาณานิคมเหล่านี้เป็นอิสระทางการเมืองจากนครรัฐที่พวกเขาจากมา ดังนั้นจึงยังไม่ถือเป็นจักรวรรดิอาณานิคม อย่างไรก็ตาม รูปแบบนี้เริ่มเปลี่ยนไปในยุคของจักรวรรดิทอเลมี จักรวรรดิซิลูซิด และจักรวรรดิโรมัน

ประเทศในยุโรปยุคใหม่ที่ได้รับการจดจำมากที่สุดว่าเป็นจักรวรรดิอาณานิคม ได้แก่ สหราชอาณาจักร สเปน โปรตุเกส อิตาลี เนเธอร์แลนด์ ฝรั่งเศส เยอรมัน และเบลเยียม

## ระเบียงภาพ

ไฟล์:British Empire 1921.png|จักรวรรดิบริติช ในปี ค.ศ. 1921
ไฟล์:Imperio Ruso zenith.PNG|จักรวรรดิรัสเซีย ในปี ค.ศ. 1866
ไฟล์:Imperio Español (1714-1800).png|จักรวรรดิสเปน ในปี ค.ศ. 1800
ไฟล์:Portuguese empire 1800.png|จักรวรรดิโปรตุเกส ในปี ค.ศ. 1800
ไฟล์:Dutch Empire preWWII.PNG|จักรวรรดิดัตช์ ในปี ค.ศ. 1939
ไฟล์:French Empire 1919-1939.png|จักรวรรดิอาณานิคมฝรั่งเศส ในปี ค.ศ. 1919
ไฟล์:Italian Empire maximum extent 1942-43.png|จักรวรรดิอิตาลี ในปี ค.ศ. 1941
ไฟล์:German colonial.PNG|จักรวรรดิอาณานิคมเยอรมัน ในปี ค.ศ. 1914
ไฟล์:Japanese Empire (orthographic projection).svg|จักรวรรดิอาณานิคมญี่ปุ่น ในปี ค.ศ. 1942
ไฟล์:BelgianColonialEmpire.png|จักรวรรดิอาณานิคมเบลเยียม ในปี ค.ศ. 1920
ไฟล์:OttomanEmpireIn1683.png|จักรวรรดิออตโตมัน ในปี ค.ศ. 1683
ไฟล์:DanishColonialEmpire(FIX).png|จักรวรรดิอาณานิคมเดนมาร์ก
ไฟล์:Swedish Empire.png|จักรวรรดิอาณานิคมสวีเดน


## ดูเพิ่ม
* รายชื่อจักรวรรดิเรียงตามพื้นที่
* ลัทธิอาณานิคม
* จักรวรรดิ
* จักรวรรดินิยม

## อ้างอิง


หมวดหมู่:จักรวรรดิ
ดุลูท

**ดูลูท** (;  ) เป็นเมืองท่าในรัฐมินนิโซตา สหรัฐอเมริกา และเป็นที่ตั้งเทศมณฑล ของเทศมณฑลเซนต์หลุยส์ เมืองตั้งอยู่ริมทะเลสาบสุพีเรีย เป็นศูนย์กลางการขนส่งสินค้า จากการสำรวจสำมะโนประชากรปี 2020 เมืองมีประชากร 86,697 คน ทำให้เป็นเมืองที่ใหญ่เป็นอันดับ 5 ของรัฐมินนิโซตา 

## อ้างอิง

หมวดหมู่:เมืองในรัฐมินนิโซตา
ชามะนาว

**ชามะนาว** คือ เครื่องดื่มชาที่ใส่ผลมะนาวฝาน หรือ น้ำมะนาว ว่ากันว่าเป็นวิธีการดื่มชาแดงที่มีรากฐานมาจากสหรัฐอเมริกา ปกติแล้วจะทำโดยเติมน้ำมะนาวลงในชาแดงที่ชงแล้ว แต่ในบางที่ เช่น ไต้หวัน ยังมีการใช้ใส่ในชาเขียวด้วย

ชามะนาวยังมีการผลิตขายในหลายรูปแบบ เช่น กล่องกระดาษ และ ขวดพลาสติก

## ภาพรวม
ในประเทศญี่ปุ่น ชามะนาวถือเป็นรูปแบบการดื่มชาที่นิยมกันมากที่สุดแบบหนึ่ง เช่นเดียวกับการดื่มชาเปล่า ๆ หรือทำเป็นชานม

ทไวนิงส์ ผู้ค้าปลีกชารายใหญ่ในสหราชอาณาจักรได้มีการจำหน่ายชาเอิร์ลเกรย์ผสมเปลือกส้มเช้ง เปลือกมะนาว หรือคอร์นฟลาวเวอร์ และได้รับความนิยม

เชื่อกันว่ามะนาวมีฤทธิ์บรรเทาความเหนื่อยล้า และบางคนก็ดื่มเพราะติดใจกลิ่นหอมของชามะนาว

## อ้างอิง

หมวดหมู่:ชา
หมวดหมู่:ชาแดง
ร็อสเม็ยกัมปูเจีย-บระจำไถฺง

***ร็อสเม็ยกัมปูเจีย*** (; "รัศมีกัมพูชา") เป็นหนังสือพิมพ์รายวันของกัมพูชา เริ่มตีพิมพ์ใน ค.ศ. 1993 โดยมีพิมพ์จำหน่ายเป็นภาษาเขมรประมาณ 18,000 ฉบับ เมื่อวันที่ 1 ธันวาคม ค.ศ. 2023 ทาง*ร็อสเม็ยกัมปูเจีย-บระจำไถฺง*หยุดการตีพิมพ์ทั้งในรูปแบบพิมพ์และดิจิตอล โดยอ้างปัญหาทางการเงินและการเปลี่ยนแปลงแบบชะงักของระบบดิจิตอล (digital disruption)

## อ้างอิง

## แหล่งข้อมูลอื่น
* เว็บไซต์ทางการ
อาร์โด แอร์มพาลู

**อาร์โด แอร์มพาลู** (; เกิดวันที่ 26 ธันวาคม ค.ศ. 1980) เป็นนักบาสเกตบอลชาวเอสโตเนีย

เขาเกิดที่รัปลา ใน ค.ศ. 2004 เขาจบการศึกษาจากมหาวิทยาลัยมาร์แชลล์ในประเทศสหรัฐ

เขาเริ่มอาชีพบาสเกตบอลตอนอายุ 11 ขวบ โดยเล่นให้กับสโมสร Kalev/Cramo  (ชิงแชมป์เอสโตเนีย 1998 และ 2006) โดยใน ค.ศ. 2001–2005 เขาเป็นสมาชิกบาสเกตบอลทีมชาติเอสโตเนีย

## อ้างอิง
มัวร์ (เมือง)

**มัวร์** () หรือ **บันดาร์มาฮารานี** () เป็นเมืองทางประวัติศาสตร์และเป็นศูนย์กลางของอำเภอมัวร์ รัฐยะโฮร์ ประเทศมาเลเซีย เป็นแหล่งท่องเที่ยวที่ได้รับความนิยมมากที่สุดแห่งหนึ่งในมาเลเซีย  ทั้งทางด้านอาหาร กาแฟ และอาคารก่อนสงครามที่มีประวัติศาสตร์ยาวนาน เมื่อเร็ว ๆ นี้&nbsp; ประกาศให้เป็นเมืองหลวงสุลต่าน (royal town) ของรัฐยะโฮร์โดยสุลต่านอิบราฮิม สุลต่าน อิสกันดาร์ และเป็นเขตเมืองที่ใหญ่เป็นอันดับสี่ (รองจากโจโฮร์บะฮ์รู บาตูปาฮัต และกลวง) ของรัฐยะโฮร์

## อ้างอิง

หมวดหมู่:เมืองในรัฐยะโฮร์
ธรรม์ธร จึงรุ่งเรืองกิจ

**ธรรม์ธร จึงรุ่งเรืองกิจ**  หรือชื่อในวงการกีฬา **เดโม ฮวน** (; 12 กุมภาพันธ์ พ.ศ. 2551 – ) เป็นนักกีฬาฮอกกี้น้ำแข็งชายทีมชาติไทยรุ่นอายุไม่เกิน 18 ปี ตำแหน่งกองหลัง เขาเป็นบุตรชายของธนาธร จึงรุ่งเรืองกิจ นักการเมืองระดับแถวหน้าของประเทศไทย รวมถึงเป็นหลานของสุริยะ จึงรุ่งเรืองกิจ รองนายกรัฐมนตรีไทย

## ประวัติ
ธรรม์ธร จึงรุ่งเรืองกิจ เป็นบุตรชายของธนาธร จึงรุ่งเรืองกิจ และธรรม์ธรมีชื่อเล่นคือ "เดโม" ซึ่งมาจากคำว่า*เดโมเครซี* (*democracy*) ที่หมายถึงประชาธิปไตย เขามีพรสวรรค์และความสามารถด้านกีฬา โดยเฉพาะฮอกกี้น้ำแข็ง ซึ่งช่วงฤดูกาล 2565–66 ธรรม์ธรได้ลงแข่งให้แก่ทีมกิลด์ฟอร์ดไฟร์สตาส์ในลีกอังกฤษรุ่นอายุไม่เกิน 16 ปี และช่วงฤดูกาล 2567–68 เขาได้ลงแข่งให้แก่ทีมกิลด์ฟอร์ดไฟร์คิงส์ในลีกอังกฤษรุ่นอายุไม่เกิน 18 ปี กระทั่งได้เป็นตัวแทนฮอกกี้น้ำแข็งชายทีมชาติไทยรุ่นอายุไม่เกิน 18 ปี ในการแข่งฮอกกี้น้ำแข็งชิงแชมป์โลก รุ่นอายุไม่เกิน 18 ปี 2025 ดิวิชัน 3 กลุ่มบี ซึ่งธรรม์ธรเป็นคนแรกของครอบครัวที่มีโอกาสรับใช้ชาติในฐานะนักกีฬา โดยไม่เคยมีคนใดในครอบครัวติดทีมชาติไทยมาก่อน

## เกียรติประวัติ
* 16px รองแชมป์ ฮอกกี้น้ำแข็งชิงแชมป์โลก รุ่นอายุไม่เกิน 18 ปี 2025 ดิวิชัน 3 กลุ่มบี

## อ้างอิง

หมวดหมู่:นักฮอกกี้น้ำแข็งชาวไทย
หมวดหมู่:นักกีฬาชาวไทย
หมวดหมู่:สกุลจึงรุ่งเรืองกิจ
อาร์โด อารูซาร์

**อาร์โด อารูซาร์** (; เกิดวันที่ 24 มิถุนายน ค.ศ. 1988 ที่ปาร์นู) เป็นนักมวยปล้ำอาชีพแบบเกรโก-โรมันชาวเอสโตเนีย เขาเข้าแข่งในโอลิมปิกฤดูร้อน 2012 ประเภทเกรโก-โรมัน 96 กก. หลังเอาชนะเอร์วิน การาบาโยในรอบคัดเลือก เขาแพ้ต่อ Tsimafei Dzeinichenka ในรอบ 8 คนสุดท้าย ในโอลิมปิกฤดูร้อน 2016 เขาแข่งในประเภทเกรโก-โรมัน 98 กก. โดยแพ้ต่ออิสลัม มาโกเมดอฟในรอบ 16 คนสุดท้าย

## อ้างอิง

## แหล่งข้อมูลอื่น
* 
* 
* 
* 
*
ฮัน คัง

**ฮัน คัง** (; ; เกิดเมื่อวันที่ 27 พฤศจิกายน ค.ศ. 1970) เป็นนักเขียนชาวเกาหลีใต้ ในช่วงปี 2007 ถึง 2018 เธอสอนการเขียนเชิงสร้างสรรค์ที่สถาบันศิลปะโซล ฮันโด่งดังไปทั่วโลกจากนวนิยายเรื่อง *[[The Vegetarian]]* ซึ่งกลายเป็นนวนิยายภาษาเกาหลีเรื่องแรกที่ได้รับรางวัล International Booker Prize สาขานวนิยายในปี 2016 ต่อมาในปี 2024 เธอได้รับรางวัลโนเบลสาขาวรรณกรรม นับเป็นครั้งแรกสำหรับสตรีชาวเอเชียที่ได้รางวัลนี้ รวมถึงชาวเกาหลีคนแรกที่ได้รางวัลนี้

## อ้างอิง

หมวดหมู่:ศิษย์เก่าจากมหาวิทยาลัยย็อนเซ
หมวดหมู่:ผู้หญิงผู้ได้รับรางวัลโนเบล
หมวดหมู่:บุคคลจากควังจู
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2513
หมวดหมู่:นักเขียนชาวเกาหลีใต้
พระราชบัญญัติสุราชุมชน

**พระราชบัญญัติสุราชุมชน** หรือชื่ออย่างเป็นทางการคือ **พระราชบัญญัติภาษีสรรพสามิต (ฉบับที่ 2) พ.ศ. 2568** เป็นพระราชบัญญัติที่เสนอโดยสมาชิกสภาผู้แทนราษฎร เพื่อให้ผู้ผลิตรายเล็กในท้องถิ่นสามารถผลิตเบียร์และสุราได้อย่างถูกกฎหมาย

## เบื้องหลัง

การผลิตแอลกอฮอล์ในประเทศไทยมีลักษณะผูกขาด โดยส่วนใหญ่กระจุกตัวอยู่ที่ไทยเบฟเวอเรจและบุญรอดบริวเวอรี่ ผู้ผลิตรายเล็กต้องเผชิญกับอุปสรรคในการเข้าสู่ตลาดที่ใหญ่ขึ้น รวมถึงความยากลำบากในการขอใบอนุญาตส่งออก กำลังการผลิตขั้นต่ำที่เยอะขึ้น และการรับรองด้านสิ่งแวดล้อม

เท่าพิภพ ลิ้มจิตรกร สส. ฝ่ายค้านจากพรรคประชาชนและผู้ผลิตเบียร์ เป็นผู้สนับสนุนหลักในการเปิดเสรีการผลิตแอลกอฮอล์ของประเทศไทย

แพทองธาร ชินวัตร นายกรัฐมนตรีผลักดันพระราชบัญญัติฉบับนี้เพื่อเป็นแนวทางในการฟื้นฟูเศรษฐกิจในชนบทของไทยและเพิ่มการแข่งขัน

## การพิจารณา
สภาผู้แทนราษฎรได้ผ่านร่างพระราชบัญญัติสุราชุมชน ต่อมาวุฒิสภาได้ผ่านร่างพระราชบัญญัติสุราชุมชน

ในวันที่ 5 มิถุนายน พ.ศ. 2568 ราชกิจจานุเบกษาได้เผยแพร่ **พระราชบัญญัติภาษีสรรพสามิต (ฉบับที่ 2) พ.ศ. 2568** โดยให้มีผลนับแต่วันถัดจากวันประกาศในราชกิจจานุเบกษาคือในวันที่ 6 มิถุนายน พ.ศ. 2568

## ข้อสังเกต
พระราชบัญญัติดังกล่าวสนับสนุนผู้ประกอบการรายย่อย สหกรณ์ วิสาหกิจชุมชน และกลุ่มเกษตรกรในการขอใบอนุญาตผลิตสุราเชิงพาณิชย์

## อ้างอิง

สุราชุมชน
สุราชุมชน
หมวดหมู่:ประเทศไทยในปี พ.ศ. 2568
หมวดหมู่:แอลกอฮอล์ในประเทศไทย
เกลาดีโอ มอนเตแวร์ดี

[thumb| มอนเตแวร์ดี โดย แบร์นาร์โด สโตรซซี (  )[ไฟล์:Claudio_Monteverdi_Signature.png|alt=Monteverdi's signature|center|200x200px]]
**เกลาดีโอ โจวันนี อันโตนีโอ มอนเตแวร์ดี** (; เข้าเป็นคริสต์ศาสนิกชนเมื่อวันที่ 15 พฤษภาคม ค.ศ. 1567 – 29 พฤศจิกายน ค.ศ. 1643) เป็นนักแต่งเพลง ผู้กำกับวงดนตรี และนักเล่นเครื่องสาย ชาวอิตาลี เขาเป็นนักประพันธ์เพลงทั้งดนตรีฆราวาสและดนตรีศาสนา และผู้บุกเบิกในการพัฒนาโอเปรา ถือเป็นบุคคลสำคัญที่มีบทบาทในการเปลี่ยนผ่านระหว่างยุคฟื้นฟูศิลปวิทยาการและยุคบารอกในประวัติศาสตร์ดนตรี

มอนเตแวร์ดีเกิดในเกรโมนา ซึ่งเป็นที่ที่เขาได้เริ่มต้นศึกษาและประพันธ์ดนตรีเป็นครั้งแรก และเริ่มอาชีพนักดนตรีที่ราชสำนักของมันโตวา ( ) จนกระทั่งเขาเสียชีวิตในสาธารณรัฐเวนิส จดหมายที่ยังหลงเหลืออยู่ของเขาให้ข้อมูลเชิงลึกเกี่ยวกับชีวิตของนักดนตรีอาชีพในอิตาลีในช่วงนั้น ซึ่งรวมถึงปัญหาเรื่องรายได้ การอุปถัมภ์ และการเมือง

หมวดหมู่:บุคคลที่เสียชีวิตในปี พ.ศ. 2186
หมวดหมู่:บุคคลที่เกิดในปี พ.ศ. 2110
หมวดหมู่:คีตกวีชาวอิตาลี
เมียกุเมียกุ

thumb|250px|เมียกุเมียกุในกิจกรรมเดือนกันยายน 2024
**เมียกุเมียกุ** (ミャクミャク, Myaku-Myaku) เป็นตัวละครมาสคอตอย่างเป็นทางการของเอ็กซ์โป 2025 ที่เมืองโอซากะประเทศญี่ปุ่น

ตัวละครมีการออกแบบที่แปลกประหลาดเหมือนสัตว์ประหลาดโดยมีลูกตา 5 ดวงล้อมรอบด้วยวงแหวนคล้ายเซลล์
ส่วนสีน้ำเงินของตัวเมียกุเมียกุแสดงถึงน้ำซึ่งสามารถเปลี่ยนแปลงรูปร่างได้อย่างอิสระ ในขณะที่ส่วนสีแดงแทนเซลล์ซึ่งเป็นสัญลักษณ์ของชีวิต

ไฟล์:京阪バス大型電気バス_BYD_K8.jpg|รถบัสของเคฮังในจังหวัดโอซากะที่แปะหุ้มคันรถด้วยรูปเมียกุเมียกุ (เมษายน 2023)
ไฟล์:JR_West323_Osaka_Expo2025_at_Tennoji_Station.jpg|link=ファイル:JR_West323_Osaka_Expo2025_at_Tennoji_Station.jpg|alt=JR西日本323系電車・大阪・関西万博2025ラッピング列車| รถไฟของบริษัทรถไฟญี่ปุ่นตะวันตกที่แปะตัวขบวนด้วยรูปเมียกุเมียกุ
ไฟล์:Expo2025silver_2_o.jpg|link=ファイル:Expo2025silver_2_o.jpg|alt=2025年日本国際博覧会記念貨幣| เหรียญที่ระลึกงานเอ็กซ์โป 2025 ซึ่งมีรูปเมียกุเมียกุ


## อ้างอิง

หมวดหมู่:สัญลักษณ์นำโชคญี่ปุ่น
หมวดหมู่:ก่อตั้งในประเทศญี่ปุ่นในปี พ.ศ. 2565
หมวดหมู่:สัญลักษณ์นำโชคที่ปรากฏตัวครั้งแรกในปี พ.ศ. 2565
เครื่องดื่มแอลกอฮอล์ในประเทศไทย

**เครื่องดื่มแอลกอฮอล์ในประเทศไทย** หมายถึง อุตสาหกรรมเครื่องดื่มแอลกอฮอล์ทุกประเภท รวมถึงการบริโภคและกฎหมายที่เกี่ยวข้องกับเครื่องดื่มแอลกอฮอล์ในประเทศไทย ในปี พ.ศ. 2566 มีประชากรทั้งหมด 5.73 ล้านคน (คิดเป็น 10.05% ของประชากร) ที่แสดงอาการติดสุรา

## ตลาดภายในประเทศ
ตลาดสุราในประเทศไทยมีมูลค่าประมาณ 473,000 ล้านบาท (13,970 ล้านเหรียญสหรัฐ) ในปี พ.ศ. 2563 ตลาดถูกกำหนดให้เป็นตลาดผูกขาด

### เบียร์

ตลาดเครื่องดื่มแอลกอฮอล์มากกว่าครึ่งหนึ่งประกอบด้วยเบียร์ และมีการผูกขาดโดยผู้ขายสองรายอย่างแท้จริง โดยบริษัท บุญรอดบริวเวอรี่ จำกัด (ผู้ผลิตเบียร์สิงห์และลีโอ) มีส่วนแบ่งการตลาด 58% และบริษัท ไทยเบฟเวอเรจ จำกัด (มหาชน) (ผู้ผลิตเบียร์ช้าง) มีส่วนแบ่งการตลาด 34.3%

ภายใต้พระราชบัญญัติสุรา พ.ศ. 2493 ห้ามมิให้บุคคลใดผลิตและจำหน่ายเบียร์ของตนเอง แม้จะมีสิ่งนี้ แต่ตลาดคราฟต์เบียร์ขนาดใหญ่ก็ยังคงอยู่ในประเทศไทย โดยมีโรงเบียร์ขนาดเล็กตั้งขึ้นทั่วประเทศ

### สุรา
ตลาดสุราอยู่ภายใต้การควบคุมของไทยเบฟเวอเรจ (ผู้ผลิตสุราแสงโสม, แม่โขง และหงส์ทอง) เป็นหลัก และครองส่วนแบ่งตลาดกว่าร้อยละ 90 รัฐบาลไทยออกใบอนุญาตการกลั่นสองรูปแบบคือ "ใบอนุญาตชุมชน" และ "ใบอนุญาตพิเศษ"

#### ใบอนุญาตพิเศษ
ใบอนุญาตพิเศษให้สิทธิแก่บริษัทในการส่งออกผลิตภัณฑ์ของตนและมีข้อจำกัดน้อยลง แต่ต้องมีกำลังการผลิตขั้นต่ำต่อวัน 30,000 ลิตร และให้ผู้กลั่นได้รับใบรับรองด้านสิ่งแวดล้อม

#### ใบอนุญาตชุมชน
ใบอนุญาตชุมชนนั้นได้รับง่ายกว่า แต่จำกัดพนักงานโรงกลั่นไว้ที่ 6 คน เครื่องกลั่นจำกัดการใช้ไฟฟ้าไว้ที่ 5 แรงม้า ใบอนุญาตของชุมชนจำกัดให้ผู้ผลิตสุราติดฉลากผลิตภัณฑ์ของตนว่าเป็น "เหล้าขาว" หรือ "เหล้าสี" ได้เท่านั้น

## กฎหมายและแนวปฏิบัติ

### อายุที่สามารถดื่มเครื่องดื่มแอลกอฮอล์ได้
ในประเทศไทย อายุขั้นต่ำของบุคคลที่สามารถดื่มเครื่องดื่มแอลกอฮอล์ได้ตามกฎหมายคือ 20 ปี ทั้งนี้ เป็นการจำกัดอายุเพิ่มโดยพระราชบัญญัติควบคุมเครื่องดื่มแอลกอฮอล์ พ.ศ. 2551 ซึ่งเดิมจำกัดอายุขั้นต่ำไว้ที่ 18 ปี การดื่มส่วนตัวไม่ได้รับการควบคุมในสถานที่ส่วนตัว

### การโฆษณาเครื่องดื่มแอลกอฮอล์

ประเทศไทยมีกฎหมายที่เข้มงวดในการควบคุมการโฆษณาเครื่องดื่มและผลิตภัณฑ์แอลกอฮอล์ ภายใต้พระราชบัญญัติควบคุมเครื่องดื่มแอลกอฮอล์ พ.ศ. 2551 ในปี พ.ศ. 2567 กระทรวงสาธารณสุขได้เสนอร่างกฎหมายฉบับใหม่เพื่อจำกัดการโฆษณาที่เกี่ยวข้องกับแอลกอฮอล์เพิ่มเติม

### ร่างพระราชบัญญัติสุราชุมชน

ในปี พ.ศ. 2568 สภาผู้แทนราษฎรไทย ชุดที่ 26 มีมติผ่านร่างพระราชบัญญัติสุราชุมชนอย่างเป็นเอกฉันท์ ซึ่งจะช่วยให้การผลิตสุราเสรีทำได้ง่ายมากขึ้น

## อ้างอิง
มอแอเตช็องดง

**มอแอเตช็องดง** () หรือนิยมเรียกย่อว่า **มอแอ** เป็นโรงทำเหล้าองุ่นของฝรั่งเศส ก่อตั้งโดยพ่อค้าไวน์นามว่าโกลด มอแอ () เมื่อปี 1743 เมื่อแรกก่อตั้งกิจการใช้ชื่อว่า **มอแอเตกงปาญี** () แล้วเปลี่ยนเป็นชื่อปัจจุบันในปี 1833

ปัจจุบัน มอแอเตช็องดงเป็นกิจการในเครือบริษัทสินค้าหรูระดับโลกอย่างแอลวีเอ็มเอช และเป็นหนึ่งในผู้ผลิตแชมเปญรายใหญ่ที่สุดของโลก ใช้องุ่นจากไร่องุ่นของตนเองที่มีพื้นที่มากกว่า 7,500 ไร่ในพื้นที่ที่ดีที่สุดของจังหวัดช็องปาญ กระบวนการผลิตยังคงไว้ซึ่งกรรมวิธีดั้งเดิม ควบคู่ไปกับเทคโนโลยีสมัยใหม่ เพื่อให้ได้แชมเปญที่มีเอกลักษณ์และรสชาติที่สมบูรณ์แบบ

หนึ่งในผลิตภัณฑ์ที่โดดเด่นของตราสินค้า ได้แก่ มอแอแต็งเปรียาล () ซึ่งเป็นแชมเปญที่มีความสมดุลระหว่างความสดชื่นกับความซับซ้อน และดงเปรีญง () แชมเปญระดับพรีเมียมที่ผลิตจากองุ่นเฉพาะปีที่ดีที่สุดเท่านั้น นอกจากนี้ มอแอเตช็องดงยังเป็นตราสินค้าที่ได้รับความนิยมในงานระดับโลก เช่น งานออสการ์ การแข่งขันฟอร์มูลาวัน

## อ้างอิง

หมวดหมู่:ตราสินค้าหรูหรา
หมวดหมู่:ตราสินค้าฝรั่งเศส
ภาษาฝรั่งเศสครีโอลดอมินีกา

**ภาษาฝรั่งเศสครีโอลดอมินีกา** เป็นครีโอลที่มีพื้นฐานมาจากภาษาฝรั่งเศสและเป็นภาษาที่ใช้พูดกันอย่างแพร่หลายในดอมินีกา ถือได้ว่าเป็นภาษาถิ่นที่แตกต่างของภาษาฝรั่งเศสครีโอลแอนทิลลีส

## ประวัติ
ภาษาฝรั่งเศสครีโอลดอมินีกาเป็นสำเนียงย่อยของภาษาฝรั่งเศสครีโอลแอนทิลลีส ซึ่งพูดกันในเกาะอื่น ๆ ของเลสเซอร์แอนทิลลีส และมีความเกี่ยวข้องอย่างใกล้ชิดกับสำเนียงที่พูดใน มาร์ตีนิก กัวเดอลุป เซนต์ลูเชีย กรีเนดา และตรินิแดดและโตเบโกบางส่วน อัตราความสามารถในการเข้าใจของผู้พูดภาษาฝรั่งเศสครีโอลแอนทิลลีสสายย่อยอื่น ๆ อยู่ที่เกือบร้อยละ 100 ลักษณะทางวากยสัมพันธ์ ไวยากรณ์ และคำศัพท์แทบจะเหมือนกันกับภาษาฝรั่งเศสครีโอลมาร์ตีนิกและภาษาฝรั่งเศสครีโอลเซนต์ลูเชีย แม้ว่าภาษาฝรั่งเศสครีโอลดอมินีกาจะมีคำยืมภาษาอังกฤษมากกว่าก็ตาม 

ผู้ที่พูดภาษาฝรั่งเศสครีโอลเฮติก็สามารถเข้าใจภาษาฝรั่งเศสครีโอลดอมินีกาได้เช่นกัน ถึงแม้จะมีลักษณะเฉพาะหลายอย่าง แต่ก็สามารถสื่อสานเข้าใจกันได้

ภาษาฝรั่งเศสครีโอลดอมินีกาก็เหมือนกับภาษาฝรั่งเศสครีโอลอื่น ๆ ที่มีพื้นฐานมาจากภาษาฝรั่งเศสในแคริบเบียน ซึ่งคำศัพท์ก็มาจากภาษาฝรั่งเศสเป็นหลัก โดยได้รับอิทธิพลจากภาษาแอฟริกันและแคริบเบียนในส่วนของโครงสร้างคำ นอกจากนี้ สำนวนต่าง ๆ ยังสะท้อนถึงการมีอยู่ของภาษาอังกฤษครีโอล และอิทธิพลของภาษาสเปนก็ปรากฏให้เห็นเช่นกัน

ในปี 1635 ฝรั่งเศสเข้ายึดกัวเดอลุปและมาร์ตีนิกและเริ่มก่อตั้งอาณานิคมน้ำตาลขึ้น ส่วนดอมินีกานั้นยังไม่ได้ถูกล่าอาณานิคม เนื่องจากทุกความพยายามในการตั้งถิ่นฐานล้มเหลว ก่อนปี 1690 คนตัดไม้ชาวอังกฤษและฝรั่งเศสเดินทางมายังดอมินีกาเพื่อใช้ประโยชน์จากทรัพยากรป่าไม้ ต่อมาชาวฝรั่งเศสจากมาร์ตีนิกและกัวเดอลุปพร้อมทาสของพวกเขาได้ตั้งถิ่นฐานในดอมินีกาสำเร็จ และก่อตั้งฟาร์มขนาดเล็กเพื่อปลูกกาแฟ ฝ้าย ไม้ และยาสูบ จากกระบวนการนี้ ภาษาฝรั่งเศสครีโอลดอมินีกาจึงเริ่มพัฒนาขึ้นในหมู่ทาส โดยเกิดจากการผสมผสานของภาษาฝรั่งเศสคลีโอลกัวเดอลุปและมาร์ตีนิก ก่อนที่จะได้รับอิทธิพลเพิ่มเติมจากคำศัพท์ของชนพื้นเมืองชาวอเมริกันและภาษาอังกฤษ ตั้งแต่นั้นเป็นต้นมา ภาษาฝรั่งเศสครีโอลดอมินีกาก็ยังคงอยู่มาจนถึงปัจจุบัน แม้ว่าดอมินีกาจะถูกส่งต่อให้เป็นอาณานิคมของอังกฤษ และมีการนำคำภาษาอังกฤษเข้ามาใช้เพิ่มขึ้นก็ตาม การพัฒนาระบบการคมนาคมที่ล่าช้าในดอมินีกาเป็นอุปสรรคต่อการแพร่ขยายของภาษาอังกฤษ ซึ่งเป็นภาษาราชการของประเทศ โดยเฉพาะในหมู่บ้านที่อยู่ห่างไกล ทำให้ภาษาฝรั่งเศสครีโอลดอมินีกายังคงเป็นภาษาพูดเพียงภาษาเดียวของพวกเขา มีลักษณะที่เป็นภาษาฝรั่งเศสอย่างเข้มข้น และยังคงมีบทบาทสำคัญในวัฒนธรรมของดอมินีกา

## คำสรรพนาม

## อ้างอิง


หมวดหมู่:ภาษาในประเทศดอมินีกา
เรกกาเร็ดที่ 2

**เรกกาเร็ดที่ 2** (; ในภาษาสเปน, กาลิเซีย และ; ? – มีนาคม ค.ศ. 621) เป็นพระมหากษัตริย์วิซิกอทแห่งฮิสปานิอา เซปทิเมเนีย และกาลิเซียเพียงชั่วครู่ใน ค.ศ. 621 แม้ว่าจะมีการถกเถียงกันว่าระยะเวลาการครองราชย์ที่แน่นอนน่าจะอยู่ที่ไม่กี่วันหรือนานกว่าหนึ่งปีก็ตาม

## พระราชประวัติ
พระราชบิดาและผู้ครองราชย์ก่อนหน้าคือซิเซบุต ตอนขึ้นครองราชย์พระองค์ยังทรงพระเยาว์ และเช่นเดียวกันกับความพยายามในการสถาปนาราชวงศ์ขิงชนวิซิกอทส่วนใหญ่ ซิเซบุตถูกบรรดาขุนนางคัดค้านและล้มเหลวไป

การสวรรคตของพระองค์ทำให้ซูอินติลา ขุนพลผู้ที่มีอำนาจหรืออิทธิพลสูงสุด ขึ้นครองราชย์ต่อ

## อ้างอิง

## ข้อมูล
* Collins, Roger (2004). Visigothic Spain, 409–711. Blackwell Publishing.
* Thompson, Edward Arthur (1969). The Goths in Spain. Oxford: Clarendon Press.
ฉากหลังเครดิต

**ฉากหลังเครดิต** (เรียกอีกอย่างว่า **สติงเกอร์** (stinger), **เอนด์แท็ก** (end tag) หรือ **เครดิตคุกกี้** (credit cookie)) เป็นคลิปตัวอย่างหรือไม่ก็เป็นคลิปสั้น ๆ ที่ปรากฏหลังจาก เครดิตปิดท้าย ได้ฉายจบแล้ว และบางครั้งก็จะปรากฏหลังจาก โลโก้บริษัทผู้ผลิต ของภาพยนตร์, รายการโทรทัศน์ หรือวิดีโอเกม ฉากเหล่านี้มักถูกใส่ไว้เพื่อเป็นรางวัลแก่ผู้ชมที่มี ความอดทน นั่งดูเครดิตจนจบ โดยอาจเป็นฉากที่สร้างขึ้นเพื่อความขบขัน หรือเพื่อปูทางไปสู่ ภาคต่อ

บางครั้งอาจมี **ฉากกลางเครดิต ** (mid-credits scene) แทรกอยู่ระหว่างเครดิตท้ายเรื่องด้วย ซึ่งมักใช้เพื่อดึงความสนใจของผู้ชมไว้ โดยไม่ต้องรอให้เครดิตทั้งหมดจบก่อนที่จะได้รับชมฉากพิเศษ

หมวดหมู่:ฉากในภาพยนตร์
หมวดหมู่:คำศัพท์เกี่ยวกับภาพยนตร์และวิดีโอ
หมวดหมู่:กระแสและแนวโน้มในยุค 2000
หมวดหมู่:กระแสและแนวโน้มในยุค 2010
หมวดหมู่:กระแสและแนวโน้มในยุค 2020
จอมเวทผู้มองเห็นทุกสิ่ง คุนอน

เป็นซีรีส์ไลต์โนเวลญี่ปุ่นที่เขียนโดยอุมิคาเสะ มินามิโนะ และวาดภาพประกอบโดย Laruha ได้เริ่มเผยแพร่บนเว็บไซต์โชเซ็ตสึกะ นิ นาโรในเดือนสิงหาคม พ.ศ. 2564 ต่อมาได้มีการตีพิมพ์โดยฟูจิมิโชโบและได้เริ่มตีพิมพ์ภายใต้สำนักพิมพ์คาโดคาวะ บุ๊คส์ในเดือนมีนาคม พ.ศ. 2565 การดัดแปลงเป็นมังงะที่วาดภาพโดย La-na เริ่มตีพิมพ์ในนิตยสารมังงะแนว''เซเน็ง''*[[คอมิกส์ อะไลฟ์ รายเดือน]]* ของเมเดียแฟกทอรีในเดือนเมษายน พ.ศ. 2565 ซีรีส์อนิเมะทางโทรทัศน์ที่ผลิตโดยสตูดิโอแพลตตินัม วิชัน เริ่มออกออกอากาศในเดือนมกราคม พ.ศ. 2569

## ตัวละคร
;
:
;
:
;
:
;
:
;
:

## สื่อ
### ไลต์โนเวล
*จอมเวทผู้มองเห็นทุกสิ่ง คุนอน*เขียนโดยอุมิคาเสะ มินามิโนะ ได้เริ่มเผยแพร่บนเว็บไซต์โชเซ็ตสึกะ นิ นาโรเมื่อวันที่ 5 สิงหาคม พ.ศ. 2564 ต่อมาได้รับการตีพิมพ์โดยฟูจิมิ โชโบ และได้เริ่มตีพิมพ์เป็นไลต์โนเวลพร้อมภาพประกอบที่วาดโดย Laruha ภายใต้สำนักพิมพ์คาโดคาวะ บุ๊คส์เมื่อวันที่ 10 มีนาคม พ.ศ. 2565 ได้มีการวางจำหน่ายไปแล้วจำนวน 7 เล่ม ณ วันที่ 10 มีนาคม พ.ศ. 2568 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อวันที่ 20 กุมภาพันธ์ พ.ศ. 2566

### มังงะ
การดัดแปลงเป็นมังงะที่วาดภาพโดย La-na เริ่มลงพิมพ์เป็นตอนในนิตยสารมังงะแนว''เซเน็ง''*[[คอมิกส์ อะไลฟ์ รายเดือน]]* ของเมเดียแฟกทอรีเมื่อวันที่ 27 เมษายน พ.ศ. 2565 ตอนต่าง ๆ ของมังงะได้ถูกรวบรวมตีพิมพ์เป็นเล่ม(*[[ทังโกบง]]*) จำนวน 6 เล่ม ณ เดือนพฤษภาคม พ.ศ. 2568

### อนิเมะ
มีการประกาศสร้างเป็นซีรีส์อนิเมะทางโทรทัศน์ในวันที่ 24 มกราคม พ.ศ. 2568 ผลิตโดยสตูดิโอแพลตตินัม วิชัน และกำกับโดยฮิเดอากิ โอบะ เขียนบทโดยยูกิ เอนัตสึ ออกแบบตัวละครโดยโยโกะ ซาโตะ และโทชิมิตสึ โคบายาชิ และเพลงประกอบแต่งโดยชุนซุเกะ ทากิซาวะ ซีรีส์นี้เริ่มออกอากาศในวันที่ 4 มกราคม พ.ศ. 2569 ทางช่องโตเกียวเอ็มเอ็กซ์, บีเอส อาซาฮี และวาอุวาอุ เพลงเปิดของเรื่องคือ  ร้องโดย ขณะที่เพลงปิดของเรื่องคือ "Story" ร้องโดยโคตะ ยามาโมโตะร่วมกับคาตากิริ รีโมว์เป็นผู้ถือลิขสิทธิ์ซีรีส์นี้เพื่อสตรีมบนครันชีโรล

#### รายชื่อตอน

## ผลตอบรับ
ซีรีส์เรื่องนี้ติดอันดับที่ 7 ในประเภท*ทังโกบง* ในรางวัลไลต์โนเวลถัดไปประจำปี 2023

## ดูเพิ่ม
**[[ที่พักและอาหารสำหรับภูตพราย ณ ดินแดนคาคุริโยะ]]* ซีรีส์ไลต์โนเวลอีกเรื่องหนึ่งที่วาดภาพประกอบโดย Laruha
**[[คุณหนูจอมคลั่ง เนีย ลิสตัน|คุณหนูจอมคลั่ง เนีย ลิสตัน : บันทึกไร้เทียมทานอันงดงาม ของนักสู้ผู้สังหารเทพ เกิดใหม่เป็นคุณหนูอ่อนแอ]]* ซีรีส์ไลต์โนเวลอีกเรื่องหนึ่งที่เขียนโดยอุมิคาเสะ มินามิโนะ
**[[ในปาร์ตี้ผู้กล้ามีสาวน่ารักเลยลองสารภาพรักซะเลย]]* ซีรีส์ไลต์โนเวลที่วาดภาพประกอบโดยลา-นา

## หมายเหตุ

## อ้างอิง

## แหล่งข้อมูลอื่น
* ที่โชเซ็ตสึกะ นิ นาโร 
* 
* 
* 
* 
* 
*

หมวดหมู่:นิยายญี่ปุ่นที่ตีพิมพ์ในปี พ.ศ. 2565
หมวดหมู่:มังงะที่ตีพิมพ์ในปี พ.ศ. 2565
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:อนิเมะและมังงะที่สร้างจากไลต์โนเวล
หมวดหมู่:หนังสือการ์ตูนเกี่ยวกับเวทมนตร์
หมวดหมู่:การ์ตูนญี่ปุ่นแนวจินตนิมิตระดับสูง
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:มังงะของสำนักพิมพ์เมเดียแฟคทอรี่
หมวดหมู่:รีโมว์
หมวดหมู่:การ์ตูนญี่ปุ่นแนวเซเน็ง
หมวดหมู่:โชเซ็ตสึกะ นิ นาโร
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:ฟีนิกซ์ (สำนักพิมพ์)
พระราชบัญญัติการพนัน พ.ศ. 2478

**พระราชบัญญัติการพนัน พ.ศ. 2478** เป็นพระราชบัญญัติที่มีผลบังคับใช้ตั้งแต่ปี พ.ศ. 2478 มีสาระสำคัญในการห้ามเล่นการพนันทุกประเภท

## การพิจารณา
สภาผู้แทนราษฎรได้ผ่านร่างพระราชบัญญัติฉบับนี้และได้รับความเห็นชอบจากคณะผู้สำเร็จราชการในพระปรมาภิไธยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อวันที่ 31 มกราคม พ.ศ. 2478 คณะผู้สำเร็จราชการแทนพระองค์ประกอบด้วยพระเจ้าวรวงศ์เธอ พระองค์เจ้าอาทิตย์ทิพอาภาเป็นประธาน เจ้าพระยายมราช (ปั้น สุขุม) และพลเอกเจ้าพระยาพิชเยนทรโยธิน (อุ่ม อินทรโยธิน) พระราชบัญญัติฉบับนี้มีผลใช้บังคับในวันที่ประกาศในราชกิจจานุเบกษาคือเมื่อวันที่ 1 กุมภาพันธ์ พ.ศ. 2478

## การดำเนินการและผลลัพธ์
จากการบังคับใช้พระราชบัญญัติการพนัน การพนันในประเทศไทยจึงถูกควบคุมอย่างเข้มงวด การพนันที่ถูกกฎหมายมีอยู่เพียงประเภทเดียวคือสลากกินแบ่งรัฐบาลและการแข่งม้าที่ดำเนินการโดยรัฐ

เมื่อวันที่ 13 มกราคม พ.ศ. 2568 คณะรัฐมนตรีได้มีมติเห็นชอบร่างพระราชบัญญัติการประกอบธุรกิจสถานบันเทิงครบวงจร เพื่อให้กาสิโนถูกกฎหมายในประเทศไทย

## ดูเพิ่ม
* การพนันในประเทศไทย
* ร่างพระราชบัญญัติการประกอบธุรกิจสถานบันเทิงครบวงจร

## อ้างอิง

การพนัน
การพนัน
หมวดหมู่:การพนันในประเทศไทย
การพนัน
พระราชบัญญัติสมรสเท่าเทียม

**พระราชบัญญัติสมรสเท่าเทียม** หรือชื่ออย่างเป็นทางการคือ **พระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ 24) พ.ศ. 2567** เป็นพระราชบัญญัติในปี พ.ศ. 2567 ที่ทำให้การสมรสเพศเดียวกันในประเทศไทยถูกต้องตามกฎหมาย กฎหมายดังกล่าวทำให้ประเทศไทยเป็นประเทศแรกในเอเชียตะวันออกเฉียงใต้ และเป็นประเทศที่ 2 ในทวีปเอเชีย ที่รับรองให้การสมรสเพศเดียวกันถูกต้องตามกฎหมายต่อจากไต้หวัน

## การพิจารณา
พระบาทสมเด็จพระวชิรเกล้าเจ้าอยู่หัวได้ทรงลงพระปรมาภิไธยในพระราชบัญญัติฉบับนี้เมื่อวันที่ 12 สิงหาคม พ.ศ. 2567 โดยมีเศรษฐา ทวีสิน เป็นผู้รับสนองพระบรมราชโองการ และได้ประกาศในราชกิจจานุเบกษาเมื่อวันที่ 24 กันยายน พ.ศ. 2567 ในรัฐบาลแพทองธาร ชินวัตร โดยกฎหมายมีผลใช้บังคับตั้งแต่วันที่ 23 มกราคม พ.ศ. 2568

## การดำเนินการและผลลัพธ์
พระราชบัญญัติสมรสเท่าเทียม มีผลใช้บังคับในวันที่ 23 มกราคม พ.ศ. 2568

การใช้บังคับกฎหมายดังกล่าวอยู่ภายใต้การกำกับดูแลของนายกรัฐมนตรี และกระทรวงมหาดไทยได้แก้ไขกฎกระทรวงเพื่ออำนวยความสะดวกในการจดทะเบียนสมรสเพศเดียวกัน นอกจากนี้ กรมการปกครอง ซึ่งทำหน้าที่เป็นสำนักทะเบียน ได้ปรับปรุงระบบคอมพิวเตอร์และแบบฟอร์มการจดทะเบียนสมรส เพื่อให้การจดทะเบียนสมรสเพศเดียวกันสามารถดำเนินการได้ทันทีเมื่อกฎหมายใช้บังคับ โดยได้ทดลองใช้งานไปแล้วเมื่อเดือนธันวาคม พ.ศ. 2567

วันที่ 26 ธันวาคม พ.ศ. 2567 ชัชชาติ สิทธิพันธุ์ ผู้ว่าราชการกรุงเทพมหานคร จัดงานแถลงข่าว "กรุงเทพมหานครมั่นใจ พร้อมบริการจดทะเบียนสมรสเท่าเทียม" พร้อมด้วยวันทนีย์ วัฒนะ ปลัดกรุงเทพมหานคร และอรรณว์ ชุมาพร ผู้จัดงานบางกอกไพรด์

คู่รักเพศเดียวกันสามารถจดทะเบียนสมรสได้ที่ที่ว่าการอำเภอทั้งหมด 878 แห่งทั่วประเทศ สำนักงานเขต 50 แห่งในกรุงเทพฯ และสถานทูตและสถานกงสุล 94 แห่งทั่วโลก คู่รักชาวต่างชาติสามารถจดทะเบียนสมรสได้โดยไม่ต้องคำนึงถึงเพศ แต่จะต้องแสดงหลักฐานว่าไม่ได้สมรสกันอยู่ก่อนแล้ว

### สถิติ
เมื่อวันที่ 23 มกราคม พ.ศ. 2568 มีคู่รักเพศเดียวกันจำนวน 1,839 คู่ที่ได้แต่งงานและจดทะเบียนสมรส โดย 661 คู่อยู่ในกรุงเทพมหานคร และมี 185 คู่ได้เข้าร่วมงานจดทะเบียนสมรสหมู่ที่จัดขึ้นที่สยามพารากอน ตามรายงานของบางกอกไพรด์ กรมการปกครองรายงานว่ามีคู่รักเพศเดียวกันแต่งงานในวันเดียวกัน 1,832 คู่

## ดูเพิ่ม
* สิทธิของกลุ่มบุคคลที่มีความหลากหลายทางเพศในประเทศไทย
** การสมรสเพศเดียวกันในไทย

## อ้างอิง

## แหล่งข้อมูลอื่น

* สารบบร่างพระราชบัญญัติ โดยสำนักงานเลขาธิการสภาผู้แทนราษฎร

สมรสเท่าเทียม
หมวดหมู่:การสมรสเพศเดียวกัน
หมวดหมู่:สิทธิของกลุ่มบุคคลที่มีความหลากหลายทางเพศในประเทศไทย
หมวดหมู่:พระราชบัญญัติของไทยในปี พ.ศ. 2567
Theriosuchus

***Theriosuchus*** เป็นสกุลของ neosuchia ประเภท atoposaurid ที่สูญพันธุ์แล้วจากยุคจูแรสซิกตอนปลายถึงยุคครีเทเชียสตอนต้นในทวีปยุโรป (ฮังการีและประเทศอังกฤษตอนใต้), เอเชียตะวันออกเฉียงใต้ (ประเทศไทย) และอเมริกาเหนือฝั่งตะวันตก (รัฐไวโอมิง) กับบันทึกที่ไม่สมบูรณ์จากแหล่งซากดึกดำบรรพ์จูราสสิกตอนกลางถึงครีเทเชียสตอนต้นในจีน โมร็อกโก และสกอตแลนด์

## อนุกรมวิธาน
upright|thumb|left|ส่วนกะโหลกของ ''T. pusillus'' 
มีชนิดที่ได้รับการรับรองในปัจจุบัน 3 ชนิด คือ: *Theriosuchus pusillus* จากประเทศอังกฤษตอนใต้ *T. grandinaris* จากประเทศไทย และ *T. morrisonensis* จากหมวดหินมอร์ริสันในอเมริกาเหนือ *Theriosuchus* เคยจัดใก้อยู่ใน Atoposauridae แต่การวิเคราะห์เคลดใน ค.ศ. 2016 เปิดเผยว่า ในฐานะ neosuchia สัตว์ชนิดนี้มีความใกล้ชิดกับสมาชิกในวงศ์ Paralligatoridae มากกว่า atoposaurids

สัตว์สองชนิดที่เคยจัดให้อยู่ในสกุลนี้ ได้แก่ *Theriosuchus ibericus* และ *T. symplesiodon* ถูกจัดให้เข้าในสกุลใหม่ชื่อ *[[Sabresuchus]]* ส่วน *Theriosuchus guimarotae* จากโปรตุเกส ถูกจัดใหม่ให้อยู่ใน *[[Knoetschkesuchus]]*

## อ้างอิง

## แหล่งข้อมูลอื่น

* 

หมวดหมู่:สัตว์เลื้อยคลานในทวีปเอเชีย
หมวดหมู่:สัตว์เลื้อยคลานยุคครีเทเชียสตอนต้นในยุโรป
หมวดหมู่:Atoposaurids
Atoposauridae

**Atoposauridae** เป็นวงศ์ archosaurs คล้ายจระเข้ที่อยู่ใน Neosuchia วงศ์ส่วนใหญ่ที่เป็นที่รู้จักในช่วงยุคจูแรสซิกตอนปลายถึงยุคครีเทเชียสตอนต้นอยู่ในกลุ่มตะกอนทางทะเลในประเทศฝรั่งเศส, โปรตุเกส และรัฐบาวาเรียของประเทศเยอรมนีตอนใต้ อย่างไรก็ตาม การค้นพบสกุล *[[Aprosuchus]]* ขยายระยะเวลาไปยังปลายยุคครีเทเชียสในประเทศโรมาเนีย

## การจัดอันดับ
### วิวัฒนาการชาติพันธุ์
ด้านล่างคือแผนภาพวิวัฒนาการชาติพันธุ์ที่ดัดแปลงจาก Buscalioni กับ Sanz (1988) และ Buscalioni กับ Sanz (1990): 

## อ้างอิง


หมวดหมู่:วงศ์ Pseudosuchian
แหลมเดจนิออฟ

thumb|275x275px| ภาพถ่ายดาวเทียมของช่องแคบเบริง แหลมเดจเนฟ ประเทศรัสเซีย อยู่ทางซ้าย ในขณะที่แหลมพรินซ์ออฟเวลส์ สหรัฐอเมริกา อยู่ทางขวา
**แหลมเดจนิออฟ** หรือ **แหลมเดจเนฟ** ( หรือ Cape Dezhnev; ;    ; อินูเปียก : *นูจาค* ) เป็นแหลมบนแผ่นดินใหญ่ที่อยู่ทางตะวันออกสุดของทวีปเอเชีย ตั้งอยู่บนคาบสมุทรชุกชี ในเขตปกครองตนเองชูคอตกา ซึ่งมีประชากรเบาบางมากของประเทศรัสเซีย แหลมนี้ตั้งอยู่ระหว่างทะเลชุกชีและช่องแคบเบริง มีระยะทางห่าง  จากแหลมพรินซ์ออฟเวลส์ ของรัฐอะแลสกา โดยมีช่องแคบเบริงแบ่งสองแหลมนี้ออกจากกัน มีหมู่เกาะไดออมีด และแฟร์เวย์ร็อกตั้งอยู่ตรงกลางช่องแคบ

## อ้างอิง

หมวดหมู่:ช่องแคบเบริง
หมวดหมู่:ทะเลเบริง
มาตราบอร์เทิล

thumb| การแสดงค่าของมาตราบอร์เทิล

**มาตราท้องฟ้ามืดบอร์เทิล** (เรียกสั้น ๆ ว่า **มาตราบอร์เทิล**) เป็นมาตราตัวเลข 9 ระดับที่ใช้วัดความสว่างของท้องฟ้ายามค่ำคืนของสถานที่ใดสถานที่หนึ่ง ซึ่งช่วยวัดความสามารถในการสังเกตทางดาราศาสตร์ของวัตถุบนท้องฟ้าและการรบกวนที่เกิดจากมลภาวะทางแสง โดยนักดาราศาสตร์สมัครเล่น จอห์น อี. บอร์เทิล (John E. Bortle) ได้สร้างมาตราดังกล่าวขึ้นและตีพิมพ์ในนิตยสาร *[[Sky & Telescope]]* ฉบับเดือนกุมภาพันธ์ ค.ศ. 2001 เพื่อช่วยให้ผู้สังเกตการณ์ท้องฟ้าประเมินความมืดของสถานที่สังเกตการณ์ และเพื่อเปรียบเทียบความมืดของสถานที่สังเกตการณ์

มาตรานี้มีตั้งแต่ระดับ 1 ซึ่งเป็นท้องฟ้าที่มืดที่สุดในโลก ไปจนถึงระดับ 9 ซึ่งเป็นท้องฟ้าในตัวเมือง และมีเกณฑ์ต่าง ๆ สำหรับแต่ละระดับที่เกินกว่าขีดจำกัดความสว่างที่มองเห็นด้วยตาเปล่า (NELM) ความแม่นยำและประโยชน์ของมาตราได้รับการตั้งคำถามในการวิจัยปี 2014 ตารางนี้สรุปคำอธิบายของบอร์เทิลเกี่ยวกับคลาสต่าง ๆ สำหรับบางคลาสอาจมีความแตกต่างอย่างมากจากคลาสหนึ่งไปสู่อีกคลาสหนึ่ง เช่น บอร์เทิล 4 กับ 5 

## ตารางการจำแนกประเภทท้องฟ้ามืด

## ดูเพิ่มเติม
[thumb|250x250px| ภาพถ่าย[การเปิดรับแสง 10 วินาที ซึ่งหันหน้าไปทางทิศใต้สู่กลุ่มดาวคนยิงธนู ซึ่งมลภาวะแสงบดบังดวงดาวและทางช้างเผือกที่มองเห็นได้เลือนลางบนท้องฟ้ายามค่ำคืน ในเขตชานเมืองเหนือเซาเทิร์นแคลิฟอร์เนีย]]
[thumb| ภาพถ่าย[การเปิดรับแสง 4 นาที โดยหันขึ้นท้องฟ้าโดยชี้ไปที่ Kappa Ophiuchi ในกลุ่มดาวคนแบกงูโดยตรง พร้อมด้วยกลุ่มดาวอื่น ๆ เช่น กลุ่มดาวโล่ กลุ่มดาวเฮอร์คิวลีส กลุ่มดาวมงกุฏเหนือ กลุ่มดาวแมงป่อง กลุ่มดาวคนเลี้ยงสัตว์ กลุ่มดาวคันชั่ง รวมถึงบางส่วนของดาวพิณ (ดาวเวกา) และบางส่วนของกลุ่มดาวคนยิงธนู (มิวคนยิงธนู) ตลอดจนวัตถุท้องฟ้าของเมซีเย เช่น M16 และ M24 มลพิษแสงมีน้อย ไม่บดบังดวงดาวและทางช้างเผือกที่มองเห็นได้ (ตรงมุม) บนท้องฟ้ายามค่ำคืน ในเขตชานเมืองเหนือ Kepala Batas รัฐ Kedah มลพิษแสงที่นี่อยู่ในระดับ 3 ตามมาตราบอร์เทิล]]

* 4673 Bortle
* ดาราศาสตร์สมัครเล่น
* การเคลื่อนที่ของท้องฟ้ามืด
* หนังสือ ''The End of Night''
* สมาคมท้องฟ้ามืดนานาชาติ (IDA)
* มลภาวะทางแสง
* ท้องฟ้ายามค่ำคืน
* ความสว่างของท้องฟ้า
* *[[Sky & Telescope]]* (*S&T*)

## เชิงอรรถและอ้างอิง


## แหล่งข้อมูลอื่น

*  โดย *[[Sky & Telescope]]*
* Interactive demo of the Bortle Scale
* International Dark-Sky Association
หมวดหมู่:ผลิตภัณฑ์ที่ออกในปี พ.ศ. 2544
หมวดหมู่:ระบบการวัด
หมวดหมู่:ดาราศาสตร์
ลัฟเรนตียา

**ลาฟเรนติยา** (, ยูปิก: Ӄышы; ชูคอต: Ӄытрын, *Ḳytryn*; เนากาน: *Qerre*; อินูปิอัต: *Kesrreq* หรือ *Kisrriq*) เป็นหมู่บ้าน (*selo*) และเป็นศูนย์กลางการบริหารของเขตชูคอตสกีในเขตปกครองตนเองชูคอตคา ประเทศรัสเซีย ตั้งอยู่บนอ่าวลาฟเรนติยาใกล้กับช่องแคบแบริ่ง มีประชากรอยู่ที่  ลาฟเรนติยาเป็นศูนย์กลางการบริหารเขตเพียงแห่งเดียวในเขตปกครองตนเองทั้งหมดที่มีสถานะเป็นหมู่บ้าน อนึ่ง ประชากรของลาฟเรนติยาคิดเป็นร้อยละ 30.2 ของประชากรทั้งหมดของเขตชูคอตสกี และสนามบินลาฟเรนติยา (ICAO: UHML) ที่ซึ่งตั้งอยุ่ในหมู่บ้านนี้ เป็นสนามบินที่อยู่ทางตะวันออกสุดของโลก

## เศรษฐกิจ
เมืองลาฟเรนติยาเป็นศูนย์กลางการบริหารของเขตชูคอตสกี ซึ่งประกอบด้วยสถานที่สำคัญต่าง ๆ มากมาย เช่น ศาลแขวงและอัยการประจำเขต โรงพยาบาล ที่ทำการไปรษณีย์ โรงเรียน โทรคมนาคม ร้านขายยา และเป็นสำนักงานใหญ่ประจำภูมิภาคของสายการบินชูโคตาเวีย

## การคมนาคม
ลาฟเรนติยาอยู่ห่างจากเมืองอะนาดีร์คิดเป็นระยะทาง 

### ทางอากาศ
หมู่บ้านนี้เป็นที่ตั้งของท่าอากาศยานลาฟเรนติยา

### ทางถนน
หมู่บ้านลอริโนเชื่อมต่อกับหมู่บ้านลาฟเรนติยาด้วยถนนลูกรัง โดยถนนนั้นคิดเป็นระยะทาง  นอกจากถนนสั้น ๆ สายนี้แล้ว ลาฟเรนติยาก็ไม่มีช่องทางในการเชื่อมต่อกับส่วนอื่น ๆ ของโลกทางถนนแต่อย่างใด อย่างไรก็ตาม ภายในนิคมแห่งนี้มีถนนเพียงจำนวนเล็กน้อยเท่านั้น

## สภาพภูมิอากาศ
ลาฟเรนติยามีภูมิอากาศแบบทุนดราอาร์กติก (การจำแนกภูมิอากาศเคิพเพิน: *ET*) อันเนื่องมาจากเดือนที่ร้อนที่สุดจะมีอุณหภูมิเฉลี่ยอยู่ระหว่าง 

## อ้างอิง

### แหล่งที่มา

* 
* M Strogoff, P-C Brochet, and D. Auzias ''Petit Futé: Chukotka'' (2006). "Avant-Garde" Publishing House.

## แหล่งข้อมูลอื่น
* อิกอร์ ครุปนิค และมิคาอิล เคลนอฟ จุดสิ้นสุดของ "ดินแดนเอสกิโม": การย้ายถิ่นฐานของชาวยูปิกในชูโกตกา พ.ศ. 2501-2502 *Études/Inuit/Studies 31* (1–2), 2550, หน้า 112&nbsp;59–81. รวมถึงเนื้อหาเกี่ยวกับการย้ายที่ตั้งของ Naukan Naukan Yupik บางคนตั้งรกรากอยู่ใน Lavrentiya
* แกลอรี่รูปภาพของลาฟเรนติยา  
* ภาพพาโนรามาของ Lavrentiya 

หมวดหมู่:เขตปกครองตนเองชูคอตคา
สโมสรวอลเลย์บอลหญิงนครราชสีมา ในฤดูกาล 2024–25

การแข่งขันวอลเลย์บอลของ**[[สโมสรวอลเลย์บอลหญิงนครราชสีมา]]** หรือ **นครราชสีมา คิวมินซี วีซี** ตามชื่อผู้สนับสนุน ประจำปี พ.ศ. 2567–พ.ศ. 2568

## รายชื่อผู้เล่น
*ข้อมูลอัปเดต ณ มกราคม พ.ศ. 2568*

{| class="wikitable collapsible" width=80% border=1 cellspacing=0 cellpadding=4 style="border-collapse: collapse; text-align:left"

### ผู้เล่นต่างชาติ

## การแข่งขันไทยแลนด์ลีก
### เลกแรก
#### ผลการแข่งขัน

### เลกสอง
#### ผลการแข่งขัน

### รอบไฟนอล 4
#### ผลการแข่งขัน

### รอบรองชนะเลิศ

### รอบชิงอันดับที่3

## ผลการแข่งขันประจำฤดูกาล

หมวดหมู่:ฤดูกาลแข่งขันของสโมสรวอลเลย์บอลนครราชสีมา
หมวดหมู่:วอลเลย์บอลในประเทศไทย
นครราชสีมา
นครราชสีมา
กลัง

**กลัง** (Klang) หรือ **เกอลัง** (Kelang) มีชื่ออย่างเป็นทางการว่า **นครหลวงกลัง** () เป็นเมือง เมืองหลวงและอดีตเมืองหลวงของรัฐเซอลาโงร์ ประเทศมาเลเซีย ตั้งอยู่ภายในอำเภอกลัง ท่าเรือกลังเป็นท่าเรือขนถ่ายสินค้าที่คับคั่งเป็นอันดับ 12 และเป็นท่าเรือตู้สินค้าที่มีการจราจรสูงสุดอันดับ 12 ของโลก

## อ้างอิง

หมวดหมู่:เมืองในรัฐเซอลาโงร์
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดกาฬสินธุ์]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอสมเด็จ, อำเภอกุฉินารายณ์, อำเภอเขาวง, อำเภอนามน และอำเภอห้วยผึ้ง

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอกมลาไสย, อำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง, อำเภอหนองกุงศรี และกิ่งอำเภอร่องคำ

## ดูเพิ่ม
* จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

กาฬสินธุ์
หมวดหมู่:การเลือกตั้งในจังหวัดกาฬสินธุ์
ตระกูลภาษาชูคอตโก-คัมชัตกัน

**ตระกูลภาษาชูคอตโก-คัมชัตกัน** () หรือ **ชุกชี–คัมชัตกัน** () หรือรู้จักกันในอดีตด้วยชื่อ **ลูโอราเวตลัน** () เป็นตระกูลภาษาที่ตั้งอยู่ในบริเวณตะวันออกเฉียงเหนือสุดของไซบีเรีย ผู้พูดโดยทั่วไปคือคนพื้นเมืองที่มีลักษณะเป็นคนเก็บของป่าล่าสัตว์และคนเลี้ยงกวางเรนเดียร์ ตระกูลภาษาชูคอตโก-คัมชัตเป็นตระกูลภาษาที่ใกล้สูญ โดยเฉพาะอย่างยิ่งกลุ่มภาษาคัมชัต ที่ซึ่งเป็นกลุ่มภาษาที่ใกล้จะสูญมากที่สุด โดยมีเพียงภาษาอิเทลเมนตะวันตกเท่านั้นที่ยังคงมีผู้พูดอยู่ แต่ทว่ามีจำนวนผู้พูดน้อยกว่าร้อยคนเท่านั้น อย่างไรก็ดี กลุ่มภาษาชูคอตนั้นมีผู้พูดเหลืออยู่เกือบ 7,000 คน (ณ ปี 2010 ส่วนใหญ่เป็นผู้พูดภาษาชูคอต)
thumb| แผนภูมิตระกูลภาษาของตระกูลภาษาชูคอตโก-คัมชัตกัน
ในขณะที่ตระกูลภาษานี้ในบางครั้งจะถูกจัดกลุ่มตามแบบลักษณ์ภาษาและภูมิศาสตร์ได้เป็นกลุ่มภาษาไซบีเรียโบราณ (Paleosiberian languages) แล้ว แต่ทว่าชนชาติที่เป็นผู้พูดตระกูลภาษานี้ไม่มีความสัมพันธ์ทางพันธุกรรมภายนอกที่ได้รับการยอมรับอย่างกว้างขวางว่าได้รับการพิสูจน์แล้วกับชนชาติอื่น ๆ ที่พูดภาษาในกลุ่มภาษาไซบีเรียโบราณเลยแม้แต่อย่างใด ข้อเสนอที่ได้รับความนิยมมากที่สุด ได้แก่ การเชื่อมโยงกับตระกูลภาษาเอสกิโม–อะลิวต์

## กลุ่มภาษา
ตระกูลภาษาชูคอตโก-คัมชัตกันประกอบด้วยกลุ่มภาษาย่อยที่มีความเกี่ยวข้องกันในระยะไกล 2 กลุ่มคือกลุ่มภาษาชูคอตและกลุ่มภาษาคัมชัตกัน โดยนักวิชาการจำแนกได้ว่ากลุ่มภาษาชูคอตมี 3 ถึง 5 ภาษา ในขณะที่กลุ่มภาษาคัมชัตกันที่ยังคงเหลืออยู่เพียงภาษาเดียวคือภาษาอิเทลเมน

ความสัมพันธ์ระหว่างกลุ่มภาษาชูคอตกับภาษาอิเทลเมนนั้นยังห่างไกลมาก และนักวิชาการก็ยอมรับเพียงบางส่วนเท่านั้น

ภาษาในตระกูลภาษาชูคอตโก-คัมชัตกันทุกภาษาอยู่ภายใต้แรงกดดันจากภาษารัสเซีย ผู้พูดเกือบทั้งหมดเป็นผู้พูดสองภาษาโดยมีภาษารัสเซียเป็นภาษาที่สอง และมีสมาชิกกลุ่มชาติพันธุ์เที่เกี่ยวข้องกับภาษาเพียงไม่กี่คนที่เกิดหลังปีคริสต์ศักราช 1970 พูดภาษาอื่นนอกจากภาษารัสเซีย

การจำแนกกลุ่มภาษาย่อยที่ได้รับการยอมรับคือ
* **ตระกูลภาษาชูคอตโก-คัมชัตกัน**
** กลุ่มภาษาคัมชัตกัน
*** คัมชาดัลใต้ 
*** คัมชาดัลตะวันออก 
*** อิเทิลเมน (คัมชาดัลตะวันตก)
** กลุ่มภาษาชูคอต
*** ชูคอต
*** กอร์ยัก
*** อะลยูตอร์ (Alyutor)
*** เกเรก 

## ดูเพิ่มเติม

* ชาวคัมชาดัล (Kamchadal)
* ภาษาชูคอตโก-คัมชัตกันดั้งเดิม (Proto-Chukotko-Kamchatkan language)

## แหล่งอ้างอิง

## แหล่งข้อมูลอื่น

* 

หมวดหมู่:ภาษาในประเทศรัสเซีย
หมวดหมู่:ตระกูลภาษา
หมวดหมู่:ภาษารูปคำติดต่อ
หมวดหมู่:ตระกูลภาษาชูคอตโก-คัมชัตกัน